**Tanítási/ foglalkozási tervezet- Zárótanítás**

**A foglalkozás helye**: Odú Fejlesztő Központ, Szeged

**A foglalkozás ideje:** 2015. május 8. 08:00-08:45

**Tanít:** Nyári Orsolya Petra

**Gyermekek neve, osztályfoka/csoport:** Réka (2;8 év) és anyukája, Marci (2;5 év) és anyukája, Domi (2;7 év) és nagymamája, Márk (2;7 év) és anyukája

**Gyakorlatvezető logopédus:** Andrócki Patus Anita

**A foglalkozás típusa:** Megkésett beszédfejlődés terápiája, csoportos foglalkozás

**A foglalkozás témaköre:** Anyák napja

**A foglalkozás anyaga:** Papírvirág fújása, babzsákkal végzett feladatok, állathangok megkülönböztetése, mozgással kísért mondókák, színegyeztetés, mintamásolás, papír virág készítése

**A foglalkozás célja, feladatai:** anya-gyermek kapcsolat érzékenyítése, szociális készségek fejlesztése, csoportszabályok tanulása, nagy- és finommozgás fejlesztése, testséma fejlesztése, beszédfélelem csökkentése, beszédkedv fokozása, mondókák tanulása, gyakorlása, auditív differenciálás fejlesztése, passzív- és aktív szókincs bővítése, önkifejező készség fejlesztése, beszédértés fejlesztése, artikulációs izmok erősítése, vizuális figyelem, észlelés fejlesztése, verbális emlékezet fejlesztése, hosszútávú vizuális és verbális memória fejlesztése, ritmusfejlesztés, kézügyesség fejlesztése, szem-kéz koordináció fejlesztése, mozgáskoordináció fejlesztése, ismerkedés különböző anyagokkal

**A felkészülésnél felhasznált szakirodalom:** Tar, Szelényi, Juhász-Tóth, Tóth, Rosenberger, Borbély (2006): Apró lépések. Korai fejlesztő Központot Támogató Alapítvány, Budapest

**A foglalkozás eszközei:** papírvirág, babzsákos kosár, babzsákok (9 db), Bim-bam társasjáték CD (Granna), CD hanganyagához összeválogatott képek, mondókához tartozó képek, szívószálas pálya – kapuval, édes golyó, virágos feladatlap, virág szára, gyöngy, tojástartóból kivágott virágszirom

**Vázlat:**

1. Bevezető rész – ismerkedő kör
2. Testséma és mozgáskoordináció fejlesztése babzsákkal
3. Auditív differenciálás
4. Hangutánzás
5. Testséma fejlesztése mondókával
6. Fújógyakorlat
7. Szín- és formaegyeztetés
8. Finommotorika – kézműves foglalkozás
9. Befejező rész

|  |  |  |  |  |  |  |  |
| --- | --- | --- | --- | --- | --- | --- | --- |
| **A feladat sor-**  **száma** | **A feladatra**  **fordított idő** | **Képzési tartalom,**  **tevékenységi forma**  **instrukció**  **tanulónként** | **Didaktikai célok,**  **feladatok** | **Módszerek** | **Eszközök** | **Egyéni**  **segítségnyújtás, differenciált feladatadás** | **Megjegyzés** |
| 1. | 4 perc | 1. **Bevezető rész- ismerkedő kör**   *„Sziasztok! A mai órán velem, Orsi nénivel fogtok játszani. Üljetek le a földre anya/mama mellé és kezdhetjük is.”*  *Ki játszik ilyet, majd megmondom milyet. Réka/Domi/Marci/Márk játszik ilyet, majd megmondom milyet.*  *„Mindenki kap papírvirágot, tegye a tenyerébe és fújja el messzire!”* | órára hangolódás,  figyelem felkeltése, szociális készségek fejlesztése  auditív figyelem fejlesztése  verbális emlékezet fejlesztése  artikulációs izmok erősítése,  beszédértés fejlesztése  mintakövetés  figyelem tartásának növelése  kivárás | motiváció  bemutatás  irányítás  cselekedtetés  mozgás utánzása  dicséret | papírvirág (piros, narancssárga, kék, lila) | Szülők segítségének kérése, ha gyermekük elakad, vagy bizonytalan, hogy közösen fújjanak.  Márk az édesanyjával közösen fújjon. | Megkérem a szülőket és gyermekeket, jegyezzék meg, milyen színű virágot fújtak. |
| 2. | 6 perc | **II. Testséma és mozgáskoordináció fejlesztése babzsákkal**  *„Gyerekek! Mindenki vegyen egy babzsákot a kosárból magának és adjon egyet az anyukájának, mamájának! Tegyétek a fejetekre a babzsákot! Ne fogjátok! Elmondunk egy mondókát, a végén leejtjük valamelyik irányba a zsákot! Először hátra! Mondjátok velem!”*  Utasításra a babzsákot a fej tetejéről előre-hátra-oldalra ejtjük.  *Kiskanál, nagykanál*  *Erdő szélén kismadár*  *Minden gyermek így csinál*.(Ezzel a babzsákot a fejünkre tesszük)  *„Elpakolunk, dobjátok a babazsákokat vissza a kosárba!”* | verbális emlékezet fejlesztése  verbális utasítások végrehajtásának erősítése  mintakövetés  figyelem fejlesztése  együttműködő készség fejlesztése  motoros és auditív ingerek összekapcsolása,  testséma fejlesztése, irányok gyakorlása,  mozgáskoordináció fejlesztése,  szociális készségek fejlesztése,  beszédértés fejlesztése  anya-gyermek kapcsolat érzékenyítése | bemutatás,  cselekedtetés,  irányítás  mozgás utánzása,  motiváció,  ellenőrzés  dicséret | babzsákos kosár, babzsákok | Tempó lassítása  Ha a gyermek nem kapcsolódik be a játékba, megkérem, figyelje édesanyját.  Ha látom, hogy a gyermekeket nem köti le a babzsák többszöri leejtése, megkérem őket, dobják a kosárba a babzsákot, és feladatot váltunk. | Előre-hátra mozgássort kétszer hajtjuk végre, oldalra egyszer-egyszer. |
| 3. | 6 perc | **III. Auditív differenciálás**  *„Kaptok két képet! Hangokat fogtok hallani! Ha meghallod a te képed hangját, emeld a képed, mutasd a többieknek!*  *Utánozzunk közösen mi is a hangot!”* | figyelem fejlesztése  anya-gyermek kapcsolat érzékenyítése  verbális utasítások végrehajtásának erősítése  beszédmegértés fejlesztése  hallási figyelem és differenciálás fejlesztése  mintakövetés  figyelem fejlesztése  szociális készségek fejlesztése,  beszédkedv fejlesztése, fokozása | bemutatás,  irányítás,  cselekedtetés,  utánzás,  motiváció,  dicséret | Bim-bam társasjátékhoz tartozó CD (Granna), CD-hez tartozó képanyag | Ha nem szeretné a gyermek az adott hangot ejteni, megkérem, nézze az édesanyját/  nagymamáját, ahogy mondja. | A CD-t a mentorom fogja kezelni. |
| 4. | 5 perc | **IV. Hangutánzás**  *„Kiválasztok néhány képet, aminek a hangját kilőjük az űrbe! Mondjuk együtt a kilövéshez szükséges mondókát, dobogunk a lábunkkal. A végén emeljük a lábunkat és hangosan kilőjük a hangját, hogy magasra repüljön!”*  *Elvarázsoltam a képeket, és csak azokat lőjük ki az űrbe, amiket megmutatok. Ti is csináljátok velem együtt*. *Felkészülni*  *Vigyázz*  *Kész*  *Kilövés* | figyelem fejlesztése  anya-gyermek kapcsolat érzékenyítése  verbális emlékezet fejlesztése,  szókincsbővítés – aktív, passzív  hallási figyelem fejlesztése  beszédmegértés fejlesztése  anya-gyermek kapcsolat érzékenyítése  motoros és auditív ingerek összekapcsolása | bemutatás,  irányítás,  cselekedtetés,  utánzás,  motiváció,  dicséret | CD-hez tartozó képanyag | Ha a gyermek a rakétázás során a mozgássort nem utánozza, megkérem, üljön az édesanyja/  nagymamája ölébe, hogy közösen végezhessék | Hogy melyik képek hangját lőjük ki az űrba, azt az előző feladat során nyújtott teljesítményük alapján választom meg. Az első motivációként olyan lesz, amit mindenki utánozott. |
| 5. | 4 perc | **V. Testséma fejlesztése mondókával**  *„Álljunk körbe! Mondókázni fogunk, mondjátok velem együtt, és mutogassuk. Figyeld anyát/mamát, milyen ügyesen csinálja ő is! Csináld utána!*  *Fehér liliomszál, ugorj a Dunába,*  (ugrás)  *Támaszd meg oldalad, két arany pácával,*  (csípőre tett kéz)  *Meg is mosakodjál,*  (arc megtörlése)  *meg is fésülködjél,*  (haj simítása)  *Valakinek kötényébe meg is törülközzél.*  (kéz simítása) | auditív figyelem fejlesztése  szociális készségek fejlesztése,  szókincsbővítés – aktív, passzív,  rövidtávú verbális emlékezet fejlesztése,  beszédmegértés fejlesztése,  anya-gyermek kapcsolat érzékenyítése  mintakövetés  figyelem fejlesztése  beszédkedv fokozása  motoros és auditív ingerek összekapcsolása  testséma fejlesztése | bemutatás  irányítás,  cselekedtetés,  motiválás,  ellenőrzés,  dicséret |  | Ha a gyermek édesanyján/  nagymamáján szeretné mutatni a mozgássort, elfogadott. | Párnák összepakolása a mondóka előtt. |
| 6. | 5 perc | **VI. Fújógyakorlat**  Édes golyó fújása az adott színű, meghatározott irányú pályán.  *„Ki emlékszik a játék elején, milyen színű virágot fújt?*  *Tedd a golyót ide, és fújd előre, a kapuba. Fújjon 5 gólt mindenki!”* | artikulációs izmok erősítése,  vizuális memória fejlesztése,  mintakövetés  figyelem fejlesztése  irány gyakorlása  anya-gyermek kapcsolat érzékenyítése | magyarázat,  előmutatás,  irányítás,  cselekedtetés,  biztatás  dicséret | szívószálas pálya, édes golyó, kapu, | Ha valakinek nem sikerül, megkérem a szülőt, segítse gyermekét.  Ha soknak látom a feladatot, csökkentek a mennyiségen. |  |
| 7. | 8 perc | **VII. Szín- és forma egyeztetése**  Szín és forma szerint elemek helyezése alaplapra.  *„Nézzétek, itt a tavasz, virágot ültetünk. Ez az én virágos kertem, ti is kaptok. A cserepekbe ültetjük a virágot. A kék cserépbe a kék virágot, a pirosba a pirosat. Itt vannak a cserepek.”* | mintakövetés  figyelem fejlesztése  beszédértés fejlesztése, aktív-passzív szókincs bővítése  szem-kéz koordináció fejlesztése  síkbeli tájékozódás fejlesztése,  kivárás erősítése  formaészlelés fejlesztése  analóg gondolkodásmód fejlesztése  ok-okozati összefüggések fejlesztése | előmutatás,  irányítás,  cselekedtetés,  gondolkod-tatás,  biztatás  ellenőrzés  dicséret | virágok, cserepek, alaplap | Édesanya/ nagymama  segítségnyújtása verbális utasítással vagy mintaadással. | Egy táblán 4 szín szerepel.  Először a cserepeket osztom ki, miután felhelyezték az alaplapra, kiosztom a tulipánokat is. |
| 8. | 6 perc | **VIII. Finommotorika – kézműves foglalkozás**  *„Mi is készítünk virágot, olyan színűt, amit az óra elejét fújtatok. Itt a szára, ráhúzzuk a gyöngyöt, a szirmait, és anyával megcsavarjátok a szárát, hogy ne hervadjon el.*  *És most átadhatod anyának, anyák napja alkalmából.”* | finommotorika fejlesztése  szem-kéz koordináció fejlesztése  mintakövetés  figyelem fejlesztése  beszédkedv fokozása  önkifejezés fejlesztése  önmegvalósítás erősítése  pozitív élményhez juttatás fejlesztése  szociális készségek fejlesztése  anya-gyermek kapcsolat érzékenyítése | előmutatás,  irányítás,  cselekedtetés,  biztatás  ellenőrzés  dicséret | Virághoz tartozó elemek | Lépésről- lépésre hogyan készül, figyelek, s ha megakad az anya-gyermek páros, odalépek segíteni, ismétlem az instrukciót. | A hozzávalókat egyesével osztom ki. |
| 9. | 1 perc | **IX. Befejező rész**  Elbúcsúzás. Mindenkit külön kiemelek, amiért ügyesen dolgozott – hangsúlyozom, ki miben volt jó.  Körbeállva menetelünk:  *Egy, kettő, három, négy*  *Te kis Réka, Marci, Domi, Márk,*  *Hová mégy?*  *Kip-kop-kopogok*  *Hazafelé indulok.* | motoros és auditív ingerek összekapcsolása  pozitív élményhez juttatás  pozitív énkép kialakítása  verbális emlékezet fejlesztése  szociális készségek fejlesztése  mintakövetés fejlesztése  figyelem fejlesztése | előmutatás  cselekedtetés,  irányítás  dicséret,  motiváció |  |  | Megköszönöm az együttműködést. |